Jonah Lomu in bokskryt | Nuus24
Jonah Lomu in bokskryt
All Black-senter wen in bokskryt
All Blacks: Sonny Bill mag boks
Jonah Lomu pomp nou yster
Auckland - Die oud-All Black Jonah Lomu word binnekort die volgende rugbyster wat deur die toue klim om vir liefdadigheid te boks, het die rugbyheaven-webtuiste Maandag berig.Die Fight for Life-toernooi, 'n boks aand vir liefdadigheid wat in 2006 laas aangebied is, word vir Desember in Auckland beplan. Lomu het blykbaar reeds begin oefen en is gretig om die Crusaders se senter Sonny Bill Williams, wat reeds drie gevegte agter sy naam het, vir liefdadigheid aan te vat. Die liefdadigheidstoernooi, wat deur die voormalige rugbyliga-ster Dean Lonergan gestig is, word beskou as 'n stryd tussen die taaiste rugby- en rugbyliga-spelers. Ander rugbysterre wat ook moontlik die bokshandskoene in Desember gaan aantrek is die oud-Wallaby Wendell Sailor en die Franse losvoorspeler Sebastien Chabal. Vir die jongste sportnuus volg Nuus24Sport op Twitter.- Sport24
Lees meer oor: jonah lomu | boks | rugby VOLGENDE OP NUUS24X